CELEX: 31983D0106
Language: el
Date: 1983-03-07 00:00:00
Title: 83/106/ΕΟΚ: Απόφαση της Επιτροπής της 7ης Μαρτίου 1983 που εγκρίνει το πρόγραμμα για τον τομέα του βάμβακος στην Ελλάδα, σύμφωνα με τον κανονισμό (ΕΟΚ) αριθ. 389/82 του Συμβουλίου (Το κείμενο στην ελληνική γλώσσα είναι το μόνο αυθεντικό)

Avis juridique important

|

31983D0106

83/106/ΕΟΚ: Απόφαση της Επιτροπής της 7ης Μαρτίου 1983 που εγκρίνει το πρόγραμμα για τον τομέα του βάμβακος στην Ελλάδα, σύμφωνα με τον κανονισμό (ΕΟΚ) αριθ. 389/82 του Συμβουλίου (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 066 της 12/03/1983 σ. 0018 - 0018

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1983  που εγκρίνει το πρόγραμμα για τον τομέα του βάμβακος στην Ελλάδα, σύμφωνα με τον κανονισμό (ΕΟΚ) αριθ. 389/82 του Συμβουλίου  (Το κείμενο στην ελληνική γλώσσα είναι το μόνο αυθεντικό)  (83/106/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 389/82 του Συμβουλίου της 15ης Φεβρουαρίου 1982 περί ομάδων παραγωγών και των ενώσεών τους στον τομέα του βάμβακος (1), και ιδίως το άρθρο 8 παράγραφος 1,  Εκτιμώντας:  ότι η ελληνική κυβέρνηση ανακοίνωσε στις 24 Ιουνίου 1982 το πρόγραμμα που αναφέρεται στον τομέα του βάμβακος και έδωσε συμπληρωματικές πληροφορίες στις 8 και 14 Σεπτεμβρίου 1982, στις 12 Οκτωβρίου 1982, καθώς και στις 10 Ιανουαρίου 1983·  ότι το πρόγραμμα αποβλέπει στην ανάπτυξη και στην ορθολογική οργάνωση της παραγωγής και της εμπορίας του βάμβακος και ότι περιλαμβάνει όλα τα στοιχεία που απαριθμούνται στο άρθρο 6 παράγραφος 2 του κανονισμού (ΕΟΚ) αριθ. 389/82, που δείχνουν ότι οι στόχοι της κοινής δράσης που αναφέρεται στον τίτλο ΙΙ του εν λόγω κανονισμού μπορούν να επιτευχθούν·  ότι είναι απαραίτητο να καθοριστούν, σε συμφωνία με την Ελλάδα, οι τρόποι της περιοδικής πληροφόρησης που πρέπει να παρέχεται κατ' εφαρμογή του κανονισμού (ΕΟΚ) αριθ. 389/82 και ότι αυτή η συμφωνία έχει θεσπιστεί·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το αναφερόμενο στον τομέα του βάμβακος πρόγραμμα, που ανακοινώθηκε από την ελληνική κυβέρνηση στις 24 Ιουνίου 1982 και συμπληρώθηκε στις 8 και 14 Σεπτεμβρίου 1982, στις 12 Οκτωβρίου 1982 και στις 10 Ιανουαρίου 1983, σύμφωνα με τον κανονισμό (ΕΟΚ) αριθ. 389/82.  Άρθρο 2  Η ετήσια αίτηση που αναφέρεται στο άρθρο 14 του κανονισμού (ΕΟΚ) αριθ. 389/82 περιέχει τις εξής ενδείξεις:  1. Ομάδες παραγωγών:  1.1. Αναγνωρισμένες ομάδες παραγωγών κατανεμημένες κατά νομούς και κατά μέγεθος:  - αριθμός αναγνωρίσεων,  - τόπος φύτευσης,  - αριθμός ομαδικών εκμεταλλεύσεων,  - ενίσχυση για το ξεκίνημα,  - ογκος της παραγωγής,  - αριθμός διαθέσιμων μηχανημάτων συγκομιδής πριν από την αναγνώριση, που ενισχύονται στα πλαίσια του κανονισμού (ΕΟΚ) αριθ. 389/82 (αριθμός ανά ομάδα, ποσό επένδυσης),  - μηχανήματα που προορίζονται για δεματοποίηση,  - ειδικός εξοπλισμός της μεταφοράς,  - εγκαταστάσεις αποθήκευσης,  - αλλες επενδύσεις για την παραγωγή.  1.2. Ανάκληση της αναγνώρισης.  2. Πληροφορίες που αντιστοιχούν στο σημείο 1 για τις ενώσεις των ομάδων παραγωγών.  3. Επιχειρήσεις εκκοκκίσεως κατανεμημένες κατά δυναμικότητα:  3.1. Αριθμός εκσυγχρονισμένων επιχειρήσεων - γεωγραφική περιοχή, τύπος εκσυγχρονισμού, επέκταση της δυναμικότητας, αριθμός ομάδων παραγωγών μελών (και των ενώσεων), ποσό επενδύσεων, χορηγούμενη ενίσχυση.  3.2. Αριθμός νέων επιχειρήσεων - γεωγραφική περιοχή, δυναμικότητα, αριθμός ομάδων μελών (και των ενώσεων), ποσό επενδύσεων, χορηγούμενη ενίσχυση.  3.3. Άλλες επικουρικές επενδύσεις για τον εκκοκκισμό.  4. Οικονομικές επιπτώσεις της εφαρμογής του κανονισμού (ΕΟΚ) αριθ. 389/82.  Άρθρο 3  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 7 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1982, σ. 1.